rejauldu/bengali-wikipedia huggingface dataset:
প্রফেসর ড. এম. মনজুর হোসেন বাংলাদেশের একজন খ্যাতনামা বিজ্ঞানী ও গবেষক। বাংলাদেশে স্ট্রবেরি চাষের উদ্ভাবক হিসেবে তিনি বেশি পরিচিত। তিনি সোমা ক্লোনাল ভেরিয়েশন প্রযুক্তির সাহায্যে বাংলাদেশে চাষ উপযোগী করে রাবি-১, রাবি-২, রাবি-৩ নামে তিনটি জাত উদ্ভাবন করেন। রাজশাহী বিশ্ববিদ্যালয়ের ইনস্টিটিউট অব বায়োলজিক্যাল সায়েন্স (আইবিএসসি) এর বর্তমান পরিচালক হিসেবে কর্মরত আছেন।  ব্যক্তিগত জীবন ১৯৫৭ সালের ১৫ জানুয়ারি উত্তরের অন্যতম জেলা নাটোরের সিংড়ায় জন্মগ্রহণ করেন প্রফেসর ড. এম. মনজুর হোসেন। তার স্ত্রী মোসাঃ নাসিমা ইয়াসমিন চৌধুরী রাজশাহী কলেজ এর প্রাণিবিদ্যা বিভাগে সহযোগী অধ্যাপক হিসেবে কর্মরত আছেন। ব্যক্তিগত জীবনে তিনি দুই কন্যা সন্তানের জনক।  কর্মজীবন ১৯৮৩ সালে রাজশাহী বিশ্ববিদ্যালয়ে উদ্ভিদবিদ্যা বিভাগে প্রভাষক হিসেবে যোগদান করেন। বর্তমানে তিনি এই বিশ্ববিদ্যালয়ের ইনস্টিটিউট অব বায়োলজিক্যাল সায়েন্স অর্থাৎ জীব বিজ্ঞান বিভাগের (আইবিএস) পরিচালক। এছাড়া বর্তমানে উদ্ভিদ বিদ্যা বিভাগের উদ্ভিদ প্রজনন ও জিন প্রকৌশল গবেষণাগারে গবেষণা কর্মে নিয়োজিত রয়েছেন।  উদ্ভাবন তার গবেষণা কর্মের মধ্যে বাংলাদেশে চাষ উপযোগী স্ট্রবেরীর জাত উদ্ভবন সবচাইতে বেশি উল্লেখযোগ্য। ২০০৭ সালে দেশে প্রথম টকটকে লাল রঙের লোভনীয় ফল স্ট্রবেরি চাষের উদ্ভাবন করেন এম মনজুর হোসেন। তিনি রাবি-১, রাবি-২ ও রাবি-৩ নামে স্ট্রবেরির জাত আবিষ্কার করে কৃষকের মাঝে ছড়িয়ে দেন। তবে সবচেয়ে লাভজনক হচ্ছে রাবি-২ জাতটি। এম মনজুর হোসেন ১৯৯৬ সালে দেশে প্রথম টিস্যু কালচারের মাধ্যমে আলুবীজ উৎপাদন করেন। রাজশাহীর পদ্মা আবাসিক এলাকার একটি বাড়িতে কম খরচের প্রযুক্তিতে রেইনবো টিস্যু কালচার নামে ল্যাব স্থাপন করে তিনি টিস্যু কালচারের মাধ্যমে রোগমুক্ত আলুবীজ বাণিজ্যিকভাবে উৎপাদন করেন। ২০১৫ সালে তিনি মাত্র ১৪ লাখ টাকা ব্যয়ে রাজশাহী নগরের নামোভদ্রা এলাকায় ৩০০ টন ধারণক্ষমতার হিমাগার তৈরি করেন যা বেশ আলোড়ন সৃষ্টি করে। প্রচলিত পদ্ধতিতে এ ধরনের একটি হিমাগার তৈরিতে প্রায় আড়াই কোটি টাকা প্রয়োজন। এতে অর্থায়ন করেছে বাংলাদেশ ব্যাংক।  সেবামূলক কার্যক্রম টোকাইদের পড়াশোনার কথা মাথায় রেখে এম মনজুর হোসেন ১৯৯৬ সালে রাজশাহী নগরীর দেওয়ানপাড়ায় আলো আশা স্কুল প্রতিষ্ঠা করেন। এখন এই বিদ্যালয়ে টোকাইদের পাশাপাশি ৪০০ শিশু প্রথম থেকে শুরু করে দশম শ্রেণী পর্যন্ত পড়াশোনা করে। এছাড়াও তার গবেষণা কার্যক্রম নিয়ে তিনি আলো-আশা এগ্রোটেক ব্লগ নামে একটি কৃষি তথ্যভিত্তিক ব্লগ পরিচালনা করেন।  অর্জন ড. এম. মনজুর হোসেন ইতোমধ্যে মহাত্মা গান্ধী শামীত্ম পুরস্কার পেয়েছেন। তিনি বাংলাদেশে সাধারণ কৃষকদের উন্নয়নে মাঠ পর্যায়ে টেকসই প্রযুক্তি উদ্ভাবন, স্ট্রবেরির জাত উদ্ভাবন, টিস্যু কালচারের বীজ আলু ও জাবেরা ফুলের চারা তৈরি এবং কৃষি গবেষণায় বিশেষ অবদান রাখার জন্য এ পুরস্কার লাভ করেন। এছাড়া ড. মনজুর হোসেন ১৯৯৫ সালে পিএইচডি গবেষণার কৃতিত্ব স্বরূপ স্বর্ণপদক অর্জন করেছেন। তিনি ১৯৯৫ সালে আমেরিকান সরপটিমিস্ট ইন্টারন্যাশনাল অ্যাওয়ার্ড ও ১৯৯৫ সালে কৃতিত্বের সঙ্গে জাপান ইয়াগামাতা বিশ্ববিদ্যালয় থেকে উচ্চতর ডিগ্রি গ্রহণ করায় গোল্ড মেডেল, ২০০২ সালে ইংল্যান্ডে কমনওয়েলথ ফেলো, ২০১১ সালে হেলেন কেলার গোল্ড মেডেলসহ অর্ধ শতাধিক সম্মাননা ও পুরস্কার পান। দেশি-বিদেশি জার্নালে বর্তমানে তার দু’শতাধিক গবেষণা প্রকাশনা রয়েছে। তার অধীনে এখন পর্যন্ত ২৭ জন পিএইচডি ও ৯ জন শিক্ষার্থী এমফিল গবেষণা করেছেন।  আরো দেখুন  স্ট্রবেরি  মলয় ভৌমিক  রাজশাহী বিশ্ববিদ্যালয়  অরুণ কুমার বসাক  বহিঃসংযোগ  আলো-আশা এগ্রোটেক ব্লগ  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:বাংলাদেশী গবেষক বিষয়শ্রেণী:১৯৫৭-এ জন্ম
জন অ্যাঞ্জেল বুলোক (১৫ এপ্রিল ১৯২৮ - ১৮ নভেম্বর ২০১০) ডেইলি টেলিগ্রাফের একজন বিদেশী সংবাদদাতা ছিলেন।  তিনি গ্ল্যামারগানশায়ারের পেনার্থে জন্মগ্রহণ করেন। তার বাবা, একজন মার্চেন্ট নেভি ক্যাপ্টেন, স্পেনের গৃহযুদ্ধের সময় বার্সেলোনায় নিহত হন। সাংবাদিকতায় আসার আগে বুলোক তার বাবার কর্মজীবনকে বেশ কয়েক বছর ধরে একজন নাবিক হিসেবে অনুসরণ করেছিলেন। ২৩ বছর বয়সে তার প্রথম কাজ ছিল ওয়েস্টার্ন মেইলে। তিনি ১৯৫৮ সালে ডেইলি টেলিগ্রাফে যোগ দেন।  তিনি ৭ বছর ধরে বৈরুতে অবস্থান করেছিলেন। ১৯৮৮ সালে তিনি দ্য ইন্ডিপেন্ডেন্টে কূটনৈতিক সম্পাদক হয়ে যোগদান করেন এবং ১৯৯১ সালে অবসর গ্রহণের আগে পর্যন্ত কাজ করেন।Final Conflict. The War in Lebanon. (1983). Century London. . Inside dust cover   তথ্যসূত্র    বহিঃসংযোগ    শোকগ্রন্থ, দ্য ইন্ডিপেন্ডেন্ট 24 নভেম্বর 2010  বিষয়শ্রেণী:২০১০-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:ব্রিটিশ সাংবাদিক ও সংবাদদাতা বিষয়শ্রেণী:ইন্ডিপেন্ডেন্টে নিযুক্ত ব্যক্তি বিষয়শ্রেণী:দ্য ডেইলি টেলিগ্রাফের ব্যক্তি
কর্ণপুর রেলওয়ে স্টেশন বাংলাদেশের খুলনা বিভাগের খুলনা জেলার একটি অব্যবহৃত রেলওয়ে স্টেশন।   ইতিহাস  ১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে কর্ণপুর রেলওয়ে স্টেশন সহ ১০ টি স্টেশন বন্ধ হয়ে গেছে।   তথ্যসূত্র   বিষয়শ্রেণী:খুলনা জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
thumb|250px|লিগ অফ জার্মান গার্লস এর সদস্যরা জিমন্যাস্টিকস চর্চার সময় ছোট পোশাক ব্যবহার করতো, ১৯৪১ সালের কুচকাওয়াজ  মিনিস্কার্ট () হচ্ছে কোমর থেকে হাঁটুর ওপর পর্যন্ত ঢেকে রাখে—এরকম এক প্রকার স্কার্ট। সাধারণত এটি নিতম্বের শেষাংশ থেকে ১০ সেন্টিমিটারের (৪ ইঞ্চি) বেশি লম্বা হয় না। Sophie George, Le Vêtement de A à Z, , p.100. মিনিস্কার্ট পরিচিত পেয়েছে লন্ডনের ফ্যাশন প্রতীক সুইংগিং লন্ডন-এর মাধ্যমে, এবং তদাবধি এটি জনপ্রিয়তা রক্ষা করে চলেছে। যে সকল পোশাক হাঁটুর ওপরে এসে শেষ হয় সেগুলোকে মিনিড্রেস হিসেবেও আখ্যায়িত করা হয়। এছাড়া ফ্যাশন শিল্পে মিনিস্কার্টকে একধাপ এগিয়ে মাইক্রো-মিনিস্কার্ট নামেও অভিহিত করা হয়।   ইতিহাস   মেরি কোয়ান্ট এবং জঁ শ্রিম্পটন  মেরি কোয়ান্ট নামক একজন ফ্যাশন ডিজাইনার লন্ডনের চেলসির কিংস রোডে বাজার (Bazaar) নামক একটি বস্ত্র বিতান পরিচালনা করতেন, যেখানে বিক্রয়কৃত পোশাকগুলো ছিলো তার নিজের ডিজাইন অনুসারে তৈরিকৃত। ১৯৬০-এর দশকে তিনি ছোট স্কার্ট নিয়ে পরীক্ষানিরীক্ষা শুরু করেন, যা ১৯৬৫ সালে এসে মিনিস্কার্টে রূপ নেয়, এবং সেটি ছিলো ঐ দশকের অন্যতম জনপ্রিয় একটি ফ্যাশন।  মেরি কোয়ান্টের অবস্থান দখলের উদ্দেশ্যে ফ্যাশন হাউজ ‘সুইংগিং লন্ডন’ মিনিস্কার্টের প্রসারে কাজ করে এবং এর ফলে এটি সাধারণ একটি আঞ্চলিক ফ্যাশন থেকে একটি অন্যতম আন্তর্জাতিক ফ্যাশনে পরিণত হয়। ডিজাইনার কলিন রোলফের তৈরি মিনিস্কার্ট সদৃশ একটি সাদা পোশাক ১৯৬৫ সালের ৩০ অক্টোবর, অস্ট্রেলিয়ার মেলবোর্ন কাপ কার্নিভালের প্রথম দিন, ডার্বি দিবসে তারকা ব্যক্তিত্ব জঁ শ্রিম্পটন পরিধান করেন, যা এটিকে মানুষের মধ্যে সাড়া ফেলে। এ সম্মন্ধে শ্রিম্পটনের ভাষ্য ছিলো, তিনি সমাজের রক্ষণশীলতা ভাঙার একটি সাহসিক প্রয়াস হিসেবে এই স্কার্ট পরিধান করেন, কারণ এটি তৈরির উপাদানগুলো ছিলো খুবই অপর্যাপ্ত, যা তখন বিতর্কের জন্ম দেয়।Shrimpton, Jean (1990). An Autobiography.Kimball, Duncan (2002-09-12). Jean Shrimpton in Melbourne. Milesago article on Jean Shrimpton, modified "Thursday, 12 September 2002 10:48:55". Retrieved from http://www.milesago.com/Features/shrimpton.htm.   ছবিঘর    তথ্যসূত্র    গ্রন্থপঞ্জি      বহিঃসংযোগ      Random History article on the history of the miniskirt  বিষয়শ্রেণী:স্কার্ট বিষয়শ্রেণী:নারীদের পোশাক বিষয়শ্রেণী:১৯৬০-এর দশকের ফ্যাশন বিষয়শ্রেণী:১৯৭০-এর দশকের ফ্যাশন বিষয়শ্রেণী:১৯৮০-এর দশকের ফ্যাশন বিষয়শ্রেণী:১৯৯০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:২০১০-এর দশকের ফ্যাশন বিষয়শ্রেণী:ফ্যাশনের ইতিহাস বিষয়শ্রেণী:১৯৬০-এর দশকের নতুন শব্দ বিষয়শ্রেণী:১৯৬০-এর দশকের ফ্যাড ও প্রবণতা
কালনা মহকুমা ভারতীয় রাজ্য পশ্চিমবঙ্গের পূর্ব বর্ধমান জেলার একটি মহকুমা। মহকুমার সদরদপ্তর কালনায় অবস্থিত।   এলাকা  কালনা মহকুমা  ভাগীরথী অববাহিকা জুড়ে বিস্তৃত । যার পশ্চিম অংশ বর্ধমান সমভূমিতে প্রবেশ করে। যা পশ্চিম বর্ধমান জেলার কেন্দ্রীয় সমতল এলাকা। thumb   ব্লকসমূহ  এই মহকুমাটিতে কালনা মিউনিসিপালিটি সহ পাঁচটি ব্লক যথাঃ কালনা ১, কালনা ২, মন্তেশ্বর, পূর্বস্থলী ১ ও পূর্বস্থলী ২। thumb   বিধানিক খণ্ড  পাঁচটি ব্লকে ৪৭টি গ্রাম পঞ্চায়েত এবং ছয়টি জনগণনা নগর বা সেন্সাস টাউন আছে।   তথ্যসূত্র   বিষয়শ্রেণী:পশ্চিমবঙ্গের মহকুমা বিষয়শ্রেণী:পূর্ব বর্ধমান জেলা বিষয়শ্রেণী:কালনা
রবার্ট হুইটিংটন (মৃত্যু ১৪২৩/২৪) ১৩৮৪ সালের নভেম্বর থেকে এপ্রিল ১৪১৪ পর্যন্ত একাধিক সংসদের জন্য গ্লুচেস্টারশায়ার নির্বাচনী এলাকার সংসদ সদস্য ছিলেন।WHITTINGTON, Robert (d.1423/4), of Pauntley, Glos. and Sollershope, Herefs.  History of Parliament. Retrieved 8 August 2022.   তথ্যসূত্র   বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য ১৪১১ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:ইংল্যান্ডের সংসদ সদস্য ১৩৯১ বিষয়শ্রেণী:মৃত্যুর সাল অনিশ্চিত বিষয়শ্রেণী:জন্মের সাল অজানা বিষয়শ্রেণী:১৪২০-এর দশকে মৃত্যু বিষয়শ্রেণী:ইংল্যান্ডের সংসদ সদস্য নভেম্বর ১৩৮৪ বিষয়শ্রেণী:গ্লুচেস্টারশায়ারের ইংল্যান্ডের সংসদ সদস্য
thumb|বিপিনবিহারী গাঙ্গুলি স্ট্রিটে বিপিনবিহারী গঙ্গোপাধ্যায়ের মূর্তি বিপিনবিহারী গাঙ্গুলি স্ট্রিট বা বি বি গাঙ্গুলি স্ট্রিট (পূর্বনাম বউবাজার স্ট্রিট) মধ্য কলকাতায় পূর্ব-পশ্চিমে বিস্তৃত একটি গুরুত্বপূর্ণ রাস্তা। কলকাতার প্রথম যুগে রাস্তাটি পূর্বদিকের পথ বা অ্যাভিনিউ টু দি ইস্টওয়ার্ড নামে অভিহিত হত। লর্ড কর্নওয়ালিসের আমলে এই রাস্তাটির নাম ছিল বৈঠকখানা স্ট্রিট। ১৭৮৫ সালের মানচিত্রে লালবাজার থেকে শিয়ালদহ পর্যন্ত প্রসারিত এই রাস্তাটি বৈঠকখানা স্ট্রিট বা বউবাজার নামে উল্লিখিত। উনিশ শতকের দ্বিতীয় পাদে বিশ্বনাথ মতিলাল নামে বিখ্যাত বউবাজারের এক বাঙালি ব্রাহ্মণ ব্যবসায়ী তার কন্যাসমা প্রিয় বাঙালি পুত্রবধূকে বউবাজারের বাজারটি দান করেন।কলকাতা: চার্নক থেকে সি.এম.ডি.এ. পর্যন্ত এক পূর্ণাঙ্গ ইতিহাস, অতুল সুর, জেনারেল প্রিন্টার্স অ্যান্ড পাবলিশার্স প্রাঃ লিঃ, কলকাতা, ১৯৮১, পৃষ্ঠা ২৭৭ বিশ শতকে এই রাস্তাটির নাম বদলে বিপিন বিহারী গাঙ্গুলি স্ট্রিট রাখা হয়।  বর্তমানে বি বি গাঙ্গুলি স্ট্রিট শিয়ালদহ রেলওয়ে টার্মিনাসের সঙ্গে শহরের কেন্দ্রীয় প্রশাসনিক ও বাণিজ্য অঞ্চল বিবাদীবাগের সংযোগ রক্ষা করছে। শিয়ালদহের দিকে এই রাস্তার পূর্বপ্রান্তে একটি বিরাট সবজি-বাজার থাকার দরুন অঞ্চলটি বেশ ঘিঞ্জি। এই কারণে যাত্রীরা অনেকে বাসের বদলে হেঁটে বিবাদীবাগে যাওয়া পছন্দ করেন।  বি বি গাঙ্গুলি স্ট্রিট একমুখী। শিয়ালদহ থেকে বিবাদীবাগের দিকেই কেবল যান চলাচল করতে পারে। রাজা রামমোহন রায় সরণি, কলেজ স্ট্রিট, চিত্তরঞ্জন অ্যাভিনিউ ও রবীন্দ্র সরণি এই রাস্তাটিকে ক্রস করে গেছে।   তথ্যসূত্র    আরও দেখুন   বউবাজার  বিষয়শ্রেণী:কলকাতার রাস্তা
জুলফিকার আলী (উর্দু: ذُوالفقار علی) একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  ২০২৪ সালের সাধারণ নির্বাচনে তিনি এনএ-৩৪ নওশেরা-২ আসন থেকে একজন স্বতন্ত্র প্রার্থী হিসেবে জাতীয় পরিষদে নির্বাচিত হন। তিনি ৯৫,৬৯২ ভোট পেয়ে বিজয়ী হন, যেখানে তার নিকটতম প্রতিদ্বন্দ্বী পাকিস্তান তেহরিক-ই-ইনসাফ পার্লামেন্টেরিয়ানস দলের ইমরান খাটক ৩২,৬৯৮ ভোট পেয়েছিলেন।"NA-34 - Nowshera 2". Dunya News. ৯ ফেব্রুয়ারি ২০২৪. ১৯ এপ্রিল ২০২৪ তারিখে সংরক্ষিত। সংগ্রহের তারিখ: ৯ ফেব্রুয়ারি ২০২৪।"NA-34 Nowshera 2". Geo News. ১১ ফেব্রুয়ারি ২০২৪. ১১ ফেব্রুয়ারি ২০২৪ তারিখে সংরক্ষিত। সংগ্রহের তারিখ: ১১ ফেব্রুয়ারি ২০২৪।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানের জাতীয় পরিষদের সদস্য বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
থাম্ব|জান্নাতুল বাকি কবরস্থান  দুঃখের দিন () কিছু মুসলিমদের দ্বারা পালিত একটি দিবস। যেটি সৌদি বাদশাহদের ঐতিহ্যবাহী জান্নাতুল বাকি কবরস্থানে পরিচালিত ধ্বংসযজ্ঞের জন্য পালন করা হয়।  বিবরণ সৌদি বাদশাহ আবদুল আজিজ ইবনে সৌদ মদিনার জান্নাতুল বাকি কবরস্থান ধ্বংস করার ঘটনাকে কেন্দ্র করে কিছু মুসলমানদের দ্বারা দুঃখের দিন হিসেবে স্মরণ করা হয়। গ্রেগরীয় ক্যালেন্ডারে ১৯২৬ সালের ২১ এপ্রিল তথা ইসলামি ক্যালেন্ডার অনুযায়ী ৮ শাওয়ালে ধ্বংস করা হয়েছিল; সেই হিসেবে ইসলামি ক্যালেন্ডার অনুযায়ী এটি পালিত হয়। কবরস্থানটিতে মুহাম্মাদের পরিবারের সদস্য আহলে বাইতের অনেকের মৃতদেহ রাখা হয়েছিল, যারা বিশেষ করে শিয়া মুসলমানদের দ্বারা সম্মানিত এবং শিয়া ইসলামিক ধর্মতত্ত্বে কেন্দ্রীয় ভূমিকা পালন করে। এটি মদিনার কবরস্থান যেখানে অন্যদের মধ্যে মুহাম্মাদের কন্যা ফাতিমার সমাধি রয়েছে।   আরও দেখুন    সৌদি আরবে ইসলামের প্রাথমিক যুগের ঐতিহ্যবাহী স্থানসমূহের ধ্বংসযজ্ঞ   তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:স্মরণীয় শিয়া দিবস বিষয়শ্রেণী:বার্ষিকী
মাওলানা খলিল উল্লাহ একজন বাংলাদেশি ইসলামি শিক্ষাবিদ, ধর্ম প্রচারক ও লেখক ছিলেন। তিনি আনুমানিক ১৯১২ সাল থেকে ১৯১৭ সাল পর্যন্ত রাজশাহী মাদ্রাসার অধ্যক্ষ ছিলেন। তিনি রাজশাহী কলেজ ও কলকাতা আলিয়া মাদ্রাসার অধ্যাপক ছিলেন। তার গবেষণা কর্ম বইসমূহ সেইসময়ে জনপ্রিয় ছিলো। ফারসি সাহিত্যে বিশেষ অবদানের জন্য তিনি তৎকালীন বাংলার গভর্ণর কর্তৃক রৌপ্যপদক পেয়েছিলেন।   জন্ম ও পরিচয়  খলিল উল্লাহ ১৮৫৮ সালে সেই সময়ের সিলেট জেলার হিংগাজিয়া থানার (বর্তমানে কুলাউড়া থানা) ভাটেরা পরগণা নামক ঐতিহাসিক স্থানের বড়গাঁও নামক গ্রামের এক মুসলিম পরিবারে জন্মগ্রহণ করেন। সেই সময়ে তাদের বাড়ি মৌলভি বাড়ি নামে এলাকাতে পরিচিত ছিলো। তার পিতার নাম মৌলভী মোহাম্মদ কলিম উল্লাহ। তার বাবাও একজন আলেম ও ধর্মপ্রান মুসলিম ছিলেন।   শিক্ষা জীবন  খলিল উল্লাহ স্থানীয়ভাবে প্রাথমিক শিক্ষা সম্পন্ন করে ঢাকা আলিয়া মাদ্রাসায় ভর্তি হন। এখানেই তিনি দাখিল, আলিম ও ফাজিল ডিগ্রি অর্জন করেন। অবশেষে একই মাদ্রাসা থেকে ১৮৮৫ সালে বর্তমানে কামিল সমমান ডিগ্রি অর্জন করেন। সেই সময়ে অবিভক্ত বাংলাতে ৫টি আলিয়া মাদ্রাসা নিয়ে একটি শিক্ষাবোর্ড ছিলো, তিনি এই ৫টি মাদ্রাসার সম্মিলিত মেধা তালিকায় ১ম স্থান দখল করে স্বর্ণপদক লাভ করে।   কর্মজীবন  তিনি কামিল পাশ করার পরে অবিভক্ত বাংলা সরকারের শিক্ষা কার্যক্রমে যোগদান করেন এবং রাজশাহী আলিয়া মাদ্রাসায় ১৮৮৫ থেকে ১৯১৭ সাল পর্যন্ত অধ্যাপনা শুরু করেন। পরবর্তীতে তিনি কলকাতা আলিয়া মাদ্রাসায় শিক্ষকতা করেছেন। তিনি কিছুদিন রাজশাহী কলেজের ফার্সি বিভাগের অধ্যাপনাও করেছেন। সবশেষে তিনি রাজশাহী মাদ্রাসার অধ্যক্ষ হিসাবে যোগদান করেন। অধ্যক্ষ থাকা অবস্থায় তিনি ১৯১৭ সালে চাকরি থেকে অবসর গ্রহণ করেন।   গ্রন্থপঞ্জি  খলিল উল্লাহর সাহিত্যকর্মকান্ড তৎকালীন শিক্ষাবিদগণের নিকট বেশ সমাদৃত ছিল। তিনি মুলত ফারসি ভাষার সাহিত্যিক হলেও, আরবি ও উর্দু ভাষায়ও তার পান্ডিত্য ছিল। তার বেচে থাকাকালীন ৮টি গ্রন্থ বই আকারে বের হয়েছিলো। সেগুলো:   আফলাতুল মাওয়াছিরিন  কসিদায়ে লামিয়া মসমাতুল কায়েদ  তওহীদুল কায়েনিন  ছুলিছ ফারসি  মি বায়েদিদ  গুলজারে খলিল  কাশকুলে খলিল  তার এই বইসমূহ তৎকালীন সময়ে বেশ সমাদৃত ছিলো, এসব বইয়ের কিছু অংশবিশেষ এখনো ঢাকা বিশ্ববিদ্যালয় ও ইসলামী বিশ্ববিদ্যালয় কুষ্টিয়ার কেন্দ্রীয় গ্রন্থাগারে সংরক্ষিত আছে। তিনি একজন আলেম ও হলেও, সেই সময়ের সকল কুসংস্কার থেকে দূরে থেকে সাহিত্য চর্চা করেছেন।   মৃত্যু  খলিল উল্লাহ ১৯৪৩ সালে ৮৫ বছর বয়সে বার্ধক্যজনিত তার নিজ গ্রামে মৃত্যুবরণ করেন। বাড়ির নিকটেই পারিবারিক কবরস্থানে তাকে দাফন করা হয়।   তথ্যসূত্র   বিষয়শ্রেণী:১৮৫৮-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:মাদ্রাসা-ই আলিয়া, কলকাতার শিক্ষক বিষয়শ্রেণী:রাজশাহী কলেজের শিক্ষক বিষয়শ্রেণী:রাজশাহী মাদ্রাসা বিষয়শ্রেণী:ফার্সি ভাষার কবি বিষয়শ্রেণী:বাংলাদেশের ইসলামি লেখক বিষয়শ্রেণী:সিলেট জেলার ব্যক্তি বিষয়শ্রেণী:সরকারি মাদ্রাসা-ই-আলিয়া, ঢাকার প্রাক্তন শিক্ষার্থী বিষয়শ্রেণী:সিলেট বিভাগের ইসলামি ব্যক্তিত্ব
আউসগ্রাম (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।  এলাকা  ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৩ নং আউসগ্রাম (এসসি) বিধানসভা কেন্দ্রটি গুসকরা পৌরসভা, আউসগ্রাম-১ সমষ্টি উন্নয়ন ব্লক এবং আউসগ্রাম-২ সমষ্টি উন্নয়ন ব্লক গুলির অন্তর্গত।  আউসগ্রাম বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।   বিধানসভার বিধায়ক   নির্বাচনবছরকেন্দ্রবিধায়করাজনৈতিক দল ১৯৫৭আউসগ্রামআনন্দ গোপাল মুখার্জী ভারতীয় জাতীয় কংগ্রেস  কানাই লাল দাস ভারতীয় জাতীয় কংগ্রেস১৯৬২কানাই লাল দাসভারতীয় জাতীয় কংগ্রেস১৯৬৭ কৃষ্ণচন্দ্র হালদার ভারতের কমিউনিস্ট পার্টি (মার্ক্সবাদী)১৯৬৯কৃষ্ণচন্দ্র হালদার  ভারতের কমিউনিস্ট পার্টি (মার্ক্সবাদী)১৯৭১শ্রীধর মালিকভারতের কমিউনিস্ট পার্টি (মার্ক্সবাদী)১৯৭২শ্রীধর মালিকভারতের কমিউনিস্ট পার্টি (মার্ক্সবাদী)১৯৭৭শ্রীধর মালিকভারতের কমিউনিস্ট পার্টি (মার্ক্সবাদী)১৯৮২শ্রীধর মালিকভারতের কমিউনিস্ট পার্টি (মার্ক্সবাদী)১৯৮৭শ্রীধর মালিকভারতের কমিউনিস্ট পার্টি (মার্ক্সবাদী)১৯৯১শ্রীধর মালিকভারতের কমিউনিস্ট পার্টি (মার্ক্সবাদী)১৯৯৬কার্তিক চন্দ্র বাগভারতের কমিউনিস্ট পার্টি (মার্ক্সবাদী)২০০১কার্তিক চন্দ্র বাগভারতের কমিউনিস্ট পার্টি (মার্ক্সবাদী)২০০৬কার্তিক চন্দ্র বাগভারতের কমিউনিস্ট পার্টি (মার্ক্সবাদী)২০১১বাসুদেব মেটেভারতের কমিউনিস্ট পার্টি (মার্ক্সবাদী)   নির্বাচনী ফলাফল   ২০১১  ২০১১ সালের নির্বাচনে, সিপিআই (এম) এর বাসুদেব মেটে তার নিকটতম প্রতিদ্বন্দ্বী কংগ্রেসের চঞ্চল কুমার মণ্ডলকে পরাজিত করেন।   ১৯৭৭-২০০৬  ২০০৬, ২০০১ এবং ১৯৯৬ সালে সিপিআই (এম) এর কার্তিক চন্দ্র বাগ আউসগ্রাম (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের ছায়া চৌধুরীকে এবং তৃণমূল কংগ্রেসের সুকুমার মণ্ডলকে, কংগ্রেসের সুকুমার সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর শ্রীধর মালিক নিকটতম প্রতিদ্বন্দ্বী কংগ্রেসের ছায়া রানী চৌধুরীকে, কংগ্রেসের বিশ্বম্বর মণ্ডলকে, কংগ্রেসের চঞ্চল কুমার মণ্ডলকে এবং জনতা পার্টির মদন লোহারকে পরাজিত করেন।   ১৯৫৭-১৯৭২  সিপিআই (এম) এর শ্রীধর মালিক ১৯৭২ এবং ১৯৭১ সালে জয়ী হন। সিপিআই (এম) এর কৃষ্ণচন্দ্র হালদার ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের কানাই লাল দাস জয়ী হন। ১৯৫৭ সালে প্রথম আসন যখন গঠন করা হয়, তখন দুটি আসন ছিল, একটি সাধারণ এবং অন্যটি এসসি জন্য সংরক্ষিত ছিল। ১৯৬২ সাল থেকে এসসি জন্য সংরক্ষিত করা হয়। ১৯৫৭ সালে কংগ্রেসের আনন্দ গোপাল মুখার্জী এবং কানাই লাল দাস উভয়ই জয়ী হন।   তথ্যসূত্র   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:১৯৫২-এ পশ্চিমবঙ্গে প্রতিষ্ঠিত বিষয়শ্রেণী:পূর্ব বর্ধমান জেলার রাজনীতি
মন্টাগু আলফ্রেড নোবেল (; জন্ম: ২৮ জানুয়ারি, ১৮৭৩ - মৃত্যু: ২২ জুন, ১৯৪০) সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে মিডিয়াম পেস ও অফ ব্রেক - উভয় ধরনের বোলিংয়ে পারদর্শীতা দেখিয়েছেন। এছাড়াও, সুদক্ষ ফিল্ডারসহ অধিনায়কত্বেও পারদর্শীতা ছিল তার। তাকে অস্ট্রেলিয়ার ক্রিকেটের ইতিহাসে অন্যতম সেরা অল-রাউন্ডার হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন মন্টি নোবেল।"List of Players who have played for New South Wales". www.cricketarchive.com. Retrieved 12 August, 2017   প্রারম্ভিক জীবন  যোসেফ ও মারিয়া নোবেল দম্পতির আট সন্তানের মধ্যে সর্বকনিষ্ঠ ছিলেন মন্টি নোবেল। এ দম্পতি ইংল্যান্ডের সারে এলাকার এগহাম থেকে অস্ট্রেলিয়ায় অভিবাসিত হন। ১৮৯৩ সালে নিউ সাউথ ওয়েলসের সদস্য হিসেবে নিউজিল্যান্ড সফর করেন। ১৮৯৪ সালে অ্যান্ড্রু স্টডার্টের নেতৃত্বাধীন সফরকারী ইংল্যান্ড দলের বিপক্ষে মনোমুগ্ধকর অপরাজিত ১৫২* রান তোলে তার ব্যাটিং কৌশল ইংরেজ ক্রিকেটারদের কাছে তুলে ধরেন। এরফলে নিজ রাজ্য দলে তার অবস্থান পাকাপোক্ত হয়। এছাড়াও, ১৮৯৫-৯৬ ও ১৮৯৬-৯৭ মৌসুমে ধারাবাহিকভাবে দলের শেফিল্ড শিল্ডের শিরোপা বিজয়ে গুরুত্বপূর্ণ ভূমিকা রাখেন।  ১৮৯৩ থেকে ১৯২০ সালের মধ্যে সমগ্র খেলোয়াড়ী জীবনে প্রথম-শ্রেণীর ক্রিকেটে ১৩,৯৭৫ রান তুলেছেন। তন্মধ্যে, ১৯০২ সালে নিজস্ব সেরা ২৮৪ রান তোলেন। নিজ রাজ্য দলের পক্ষে বেশ কয়েকটি জুটি ও সর্বোচ্চ রানের রেকর্ড গড়েন। এছাড়াও ৬২৪ উইকেট পান তিনি।   খেলোয়াড়ী জীবন  অস্ট্রেলিয়া দলের পক্ষে ৪২ টেস্টে অংশগ্রহণ করেন। দক্ষিণ আফ্রিকার বিপক্ষে তিনটি টেস্ট বাদে বাকী টেস্টগুলো ইংল্যান্ডের বিপক্ষে খেলেন। জানুয়ারি, ১৮৯৮ সালে প্রথমবারের মতো টেস্টে অংশগ্রহণ করেন তিনি। ১৯০৩ থেকে ১৯০৯ সালের মধ্যে দলকে ১৫ টেস্টে নেতৃত্ব দেন মন্টি নোবেল। তন্মধ্যে ৮ খেলায় জয়, ৫টিতে পরাজয় ও দুইটি টেস্টে ড্র করে তার দল। আগস্ট, ১৯০৯ সালে তিনি সর্বশেষ টেস্টে অংশ নেন। ১৯০৩ সালে ১৩৩ রান সংগ্রহের মাধ্যমে নিজের একমাত্র টেস্ট সেঞ্চুরি করেছিলেন তিনি।   অবসর  অবসর পরবর্তীকালে ক্লাব পর্যায়ের দলগুলো বিশেষ করে নিজের খেলোয়াড়ী জীবনের সাথে দীর্ঘদিনের সম্পর্কযুক্ত প্যাডিংটন ক্রিকেট ক্লাবে খেলাসহ কোচের দায়িত্ব পালন করেন। ব্যাংকিং খাত থেকে সরে গিয়ে দন্তবিষয়ক পেশায় চলে যান। এ সময়ে তিনি জিলিগান’স ম্যান শীর্ষক ক্রিকেট বিষয়ক গ্রন্থ প্রকাশ করেন। বড় ভাই টেড নোবেলও সংক্ষিপ্ত সময়ের জন্য নিউ সাউথ ওয়েলসের প্রতিনিধিত্ব করেছেন।   তথ্যসূত্র    আরও দেখুন   ফ্রেড টিটমাস  ট্রেভর বেইলি  জে. টি. হার্ন  নিউ সাউথ ওয়েলস ক্রিকেট দল  অস্ট্রেলীয় টেস্ট ক্রিকেটারদের তালিকা   বহিঃসংযোগ   বিষয়শ্রেণী:১৮৭৩-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার টেস্ট ক্রিকেট অধিনায়ক বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:উইজডেন বিশ্বের শীর্ষস্থানীয় ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী
আব্দ-ইয়া-লাইল ইবনে আমর () বনু থাকিফ গোত্রের তাইফ নামক ইসলামের জন্য বৈরী পরিবেশের একটি শহরের গোত্র প্রধানদের একজন ছিলেন। যাইহোক, ৬৩১ অথবা ৬৩২ হিজরিতে তাকে একটি প্রতিনিধি দলের অন্তর্ভুক্ত করা হয়েছিলো যার ফলস্বরূপ তার গোত্র ইসলাম ধর্ম গ্রহণ করেছিল।   আরও দেখুন    সাহাবা   বহিঃসংযোগ    ডেপুটেশন এর বছর এবং আবু বকর এর তীর্থযাত্রার নেতৃত্ব, Witness-Pioneer.org  তাবুুুুকের উপর মার্চ, Inter-Islam.org  বিষয়শ্রেণী:পুরুষ সাহাবা বিষয়শ্রেণী:৭ম শতাব্দীর আরব ব্যক্তি বিষয়শ্রেণী:সাহাবা
নিসা (বা পারথাউনিসা) তুর্কমেনিস্তানের আশখাবাদের ১৮ কিমি দক্ষিণ-পশ্চিমে আধুনিক বাগির গ্রামের কাছে অবস্থিত একটি প্রাচীন নগর। মনে করা হয় আরসাসেস ১ (২৫০ - ২১১ খ্রিস্টপূর্ব) এটি প্রতিষ্ঠা করেন।  ২০০৭ সালে এটি ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত করা হয়। "UNESCO names World Heritage sites", BBC News, 28 June 2007.   তথ্যসূত্র   বিষয়শ্রেণী:তুর্কমেনিস্তানের প্রত্নতাত্ত্বিক স্থান বিষয়শ্রেণী:পার্থিয় শহর বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান বিষয়শ্রেণী:তুর্কমেনিস্তানের বিশ্ব ঐতিহ্যবাহী স্থান বিষয়শ্রেণী:খ্রিস্টপূর্ব ২য় শতাব্দীতে বিলুপ্ত বিষয়শ্রেণী:খ্রিস্টপূর্ব ২১০-এর দশকে প্রতিষ্ঠিত বিষয়শ্রেণী:খ্রিস্টপূর্ব ২৫০-এর দশকে প্রতিষ্ঠিত
১৯৭৪–৭৫ সন্তোষ ট্রফি ছিল সন্তোষ ট্রফির ৩১তম সংস্করণ, ভারতে ফুটবলের প্রধান রাজ্য প্রতিযোগিতা। এটি পাঞ্জাবের জলন্ধরে অনুষ্ঠিত হয়েছিল। সবচেয়ে একতরফা সন্তোষ ট্রফির ফাইনালে বাংলাকে ৬–০ গোলে হারিয়ে পাঞ্জাব দ্বিতীয়বারের মতো শিরোপা জিতেছেন।  পাঞ্জাবের অধিনায়ক ইন্দর সিং ২৩টি গোল করেছেন, যা একটি একক টুর্নামেন্টের রেকর্ড। বাংলার সুরজিৎ সেনগুপ্ত ও মোহাম্মদ আকবর ১১টি করে গোল করেন। পাঞ্জাবের আগের শিরোপাও জলন্ধরে ১৯৭০–৭১ টুর্নামেন্টে এসেছিল। প্রথম পর্ব   ক্লাস্টার এ    গুজরাতের বিরুদ্ধে পাঞ্জাবের ১৭টি গোল এই মৌসুমে ত্রিপুরার বিরুদ্ধে বাংলার ১৮–০ ব্যবধানের পরে সন্তোষ ট্রফির ম্যাচে দ্বিতীয় সর্বাধিক স্কোর। ইন্দর সিংয়ের ৭টি গোল ১৯৪৫–৪৬ মৌসুমে ফ্রেড পাগসলির রেকর্ডের সমান হয়েছিল। জার্নাইল সিং বাংলা দল থেকে পাঞ্জাব দলে স্থানান্তরিত করেছিলেন।   ক্লাস্টার বি   এই সর্বোচ্চ স্কোরিং টুর্নামেন্টের প্রথম হ্যাটট্রিক করা মগন সিং ছিলেন রাজস্থান অধিনায়ক।   ক্লাস্টার সি   পিটার থঙ্গরাজ সার্ভিসেস দল থেকে গোয়া দলে স্থানান্তরিত করেছিলেন। এই টুর্নামেন্টে গোয়ার গোলরক্ষক ব্রহ্মানন্দের অভিষেক হয়েছিল, যিনি পরে ভারতের অধিনায়ক হন। হেনরি ব্রিটো গোয়ার অধিনায়ক ছিলেন।   ক্লাস্টার ডি    ক্লাস্টার ই   বাংলায় ছিল মহম্মদ আকবর, সুরজিৎ সেনগুপ্ত, লতিফুদ্দিন, প্রদীপ দত্তের ফরোয়ার্ড লাইন। বাংলা দলের নির্বাচনের আগে অনুশীলনে প্রতিবেদন করতে না পারায় গৌতম সরকার, সুভাষ ভৌমিক, সুধীর কর্মকার ও সমরেশ চৌধুরীকে ছাড়াই মাঠে নেমেছিল। অশোকলাল বন্দ্যোপাধ্যায় দলকে নেতৃত্ব দেন।  ত্রিপুরার বিরুদ্ধে বাংলার ১৮–০ গোলের ব্যবধানের জয় সন্তোষ ট্রফিতে একটি রেকর্ড।   ক্লাস্টার এফ   ডিফেন্ডিং চ্যাম্পিয়ন কেরলার শেষ ম্যাচে ড্র দরকার ছিল কিন্তু আসামের কাছে হেরে যায়। এই প্রথম সন্তোষ ট্রফিতে হিমাচল প্রদেশের উপস্থিতি ছিল।   ক্লাস্টার জি   নাগাল্যান্ডের সন্তোষ ট্রফিতে অভিষেক হয়েছিল। তাদের প্রশিক্ষণ দিয়েছিলেন প্রাক্তন অলিম্পিয়ান এস রমন। রেলওয়েজ আগের মৌসুমের ফাইনালিস্ট হলেও দ্বিতীয় ম্যাচে হেরে যায়।   ক্লাস্টার এইচ    কোয়ার্টার-ফাইনাল লিগ   সেমি-ফাইনাল  ফাইনাল  তথ্যসূত্র  বিষয়শ্রেণী:সন্তোষ ট্রফির মৌসুম বিষয়শ্রেণী:১৯৭৪–৭৫-এ ভারতীয় ফুটবল
thumb|270px|শ্রীপাল-কথা থেকে মহাবীর চিত্রকলার ইন্দ্রভূতি গৌতম গণধর, ১৫শ শতাব্দী।  গণধর (), জৈনধর্ম, হলো তীর্থংকরের প্রধান শিষ্যদেরকে বোঝাতে ব্যবহৃত শব্দ। সমবসরণ অনুসারে, তীর্থংকর সিংহাসনে স্পর্শ না করে বসেন, এবং তাঁর চারপাশে গণধরগণ বসেন।  দিগম্বর ঐতিহ্য অনুসারে, শুধুমাত্র ব্যতিক্রমী তেজ ও সিদ্ধির শিষ্যই (রিদ্ধি) তীর্থংকরের অনেকান্ত শিক্ষাকে সন্দেহ, বিভ্রান্তি বা ভুল ধারণা ছাড়াই সম্পূর্ণরূপে আত্মীকরণ করতে সক্ষম। তীর্থংকর তাঁর উপদেশ দেওয়ার আগে গণধরদের উপস্থিতি সমবসরণে বাধ্যতামূলক। গণধর অন্যান্য লোকেদের ঐশ্বরিক ধ্বনি (দিব্যধ্বনি) ব্যাখ্যা করে এবং মধ্যস্থতা করে যা জৈনরা দাবি করে যে তীর্থংকর প্রচার করার সময় তার দেহ থেকে নির্গত হয়।  জৈনধর্মের সন্ন্যাসী সংঘকে গণ নামক কয়েক আদেশ বা দলে বিভক্ত করা হয়েছে, যার প্রত্যেকটির নেতৃত্বে রয়েছে গণধর।The Early Centuries of JainismJain Agama Literature  তীর্থংকর এবং গণধরদের চিত্রিত মূর্তিগুলি ওডিশার ময়ূরভঞ্জ জেলায় বিংশ শতাব্দীতে আবিষ্কৃত হয়েছে।   তথ্যসূত্র    উৎস           বিষয়শ্রেণী:জৈন দার্শনিক ধারণা বিষয়শ্রেণী:জৈন বিশ্বাস ও মতবাদ
শহীদ উদ্দিন আহমেদ বাংলাদেশের একজন শিক্ষাবিদ যিনি ঢাকা বিশ্ববিদ্যালয়ের উপাচার্য ছিলেন।   প্রাথমিক জীবন  শহীদ উদ্দিন আহমেদ ১৯৪৭ সালে ফেনীতে জন্মগ্রহণ করেন।   কর্মজীবন  শহীদ উদ্দিন আহমেদ ঢাকা বিশ্ববিদ্যালয়ের প্রভাষক হিসাবে কর্মজীবন শুরু করে পরবর্তীতে অধ্যাপক পদে পদোন্নতি পান। প্রো-উপাচার্য হিসাবেও দায়িত্ব পালন করেন। কর্মজীবনের শুরুতেই তিনি ১৯৭১ সালের মুক্তিযুদ্ধে অংশগ্রহণ করেন।  তিনি ৩১ আগস্ট ১৯৯৬ থেকে ২৯ সেপ্টেম্বর ১৯৯৬ সাল পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:ফেনী জেলার ব্যক্তি বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি